	Styremøte 18.august 2026 i velhuset
Til stede fra styret: Bernt, Tor Vidar, Ragnhild, Lindis, Ivar, Maj-Britt
Til stede fra programkomite jubileumsfest: Gunhild, Lise
Jubileumshefte og podkast: TorF og Aashild

	1. Evaluering basar
	Flott basar, mange gode gevinster, god stemning og godt besøk begge dager. Overskudd 38250.
Det er vanskelig å finne folk til basarkomiteen. Årets komité var satt sammen av folk som fikk mer ansvar enn de trodde de hadde sagt ja til, og noen måtte trekke seg underveis. Dette førte til at arbeidet ikke gikk like lett som det pleier. Unn Vibeke fikk en tung jobb. Heldigvis fikk de hjelp fra Svestadfolk med erfaring og kom godt i mål.

En arbeidsbeskrivelse/rollebeskrivelse bør utarbeides. Mariannes dokumenter gjør jobben lettere, men beskriver ikke arbeidsoppgavene. Valgkomiteen må skaffe kandidater som kan dekke alle arbeidsoppgaver, også det digitale. Aller helst burde vi få en komite som kan sitte 2-3 år om gangen.

Ideen om å sette opp et årshjul for alle aktiviteter i vellet, ble nevnt igjen. Dette bør styret få på plass.


	2. Vann og avløp 
	Selv om det virker som det står stille på Nordstrand/Dalbo og at arbeidet med høydebasseng ikke har startet, bør vi følge opp kommunens lovnad om å starte prosjektering høst 2026. Ragnhild skriver brev til Reidun Isaksen

	3. Søppelsituasjonen på stranda sommerstid
	Mye søppel i sommer. Mange gjester fra hele Nesodden kommer hit. Kontainer til restavfall er for liten. Den ble full, søppel ble stilt ved siden av og fugler rev det ut over. Ragnhild og Harald ryddet . Ivar tar kontakt med kommunen for å skaffe større kontainer.
Neste år skal vi lage en rullering med folk som skal rydde stranda og doene. Vi lager en liste med vellets medlemmer som har hver sin uke. I år har Ragnhild gjort mye av jobben. 

	4. Alle dokumenter inn i styreweb
	Vi må få alle dokumenter inn i StyreWeb slik at de ikke ligger på private PCer og er utilgjengelige for fremtidige styrer og komiteer. Tor Vidar finner fram det han har på sin maskin.

	5. Purring kontingent
	Tor Vidar sender ut purringer på kontingenter nå. På 2.gangs purring legger vi på gebyr.

	6. Sandvang og dugnad
Vi har fått følgende på e-post fra Grete før møtet:

Utleie av Sandvang
Det er nå skrevet en leie kontrakt som gjelder for de neste årene ca.10 år eller mer.
Denne gjelder fra 1.desember 2026, da skal det gjøres noen endringer inne i lokalet. I gangen vil det bli satt opp en vegg.
Slik at de nye leietagerne får egen gang og tildelt 2 toaletter. Storesalen gjøres om til 3 kontorer. Peisestuen vil få nytt gulv. Og muligens en balkongdør ut mot hagen.
Leietager flytter inn 1.januar. Noe som betyr at det ikke er mer utleie til selskaper etc fra 1.desember.
Det er signert avtale med Martin Stegemann Tangen Fysioterapi. Han vil flytte sin virksomhet til Sandvang.
Det er snakk om kiropraktor, akupunktur, fysio ol. Dette vil gi oss en fast inntekt på kr.20.000 pr.mnd + strøm. Leieprisen indexreguleres hvert år.
Dette vil også gi Sandvang mer liv. Og det vil alltid være folk på Sandvang. Lokalet vil ikke stå tomt i lengre perioder slik det gjør idag. Og det vil bli mindre slitasje inne.

Erik Heder fortsetter som vaktmester mot en liten sum.
Da han vil ta seg av snømåking, gressklipping, service av varmepumper, tømming av tank etc. Og bli tilkalt ved behov av leietager.

Dugnad
Det hadde vært fint om vi før vinteren klarer å få malt ferdig Sandvang.
Og fått på nye vindskyer på baksiden.
Slik at vi ikke må vente til neste år samt at leietager tar over et ferdig malt hus.
Et søppel hus for søppelkassene hadde også vært fint å få på plass. 

Mvh
Grete 

	Dugnad lørdag 19.september, uke 38 MB sender ut info med påmelding, til både Sandvang og Stranda så fort som mulig + legger ut på FB

Sandvang: godt med kontinuitet og sikker inntjening. Heldigvis rekker vi å holde jubileumsfesten der før leietaker tar over.




	7. Opprydding etter graving for sommervann, er det penger på konto?
	Ragnhild lurer på når hennes innkjørsel blir reparert og om det er penger til det på vannkonto. Hun har en avtale med vannkomiteen, men tenkte det kunne vært lurt å spørre de som allikevel holder på med veiarbeid i området.  Vi forholder oss til avtalen med vannkomiteen.


	8. Jubileumsfest 10.oktober
	Sandvang har plass til 70-80 personer. 
Tid: Start kl 17 og slutt kl 11. 
Mat: Koldtbord/tapas:  styret bestiller.
Gjestene betaler kr 300 per pers.
Styret dekker til spising i den store salen. Peisestua er stedet for mingling og oppstilling av koldtbord.

Programkomiteen som består av Gunhild, Victoria, Lise og Gro lager et program for arrangementet som blant annet skal inneholde velkomstdrink, mingling, festtale + diverse innslag. De finner og avtaler med toastmaster og folk som kan bidra med underholdning. På styremøtet kom det fram ulke forslag som komiteen undersøker nærmere. Det er naturlig at Svein Beksrud presenterer boka/bilder og at Aashild presentere og spiller av et lydklipp fra podkasten. 
Velet har ikke økonomi til å betale honorar, så alle kunstneriske innslag  må være en del av dugnaden på linje med alle andres ulike bidrag til festen. Vi kan tilby gratis middag og bok, ev. blomster.

Tor Vidar har ansvar for lys og lyd.

Aashild har mange intervjuer på tape som hun ønsker at styre skal ta vare på. 

Framdrift: Programkomiteen leverer en grovskisse av program til Ivar Lyngve i løpet av et par dager. Ivar utarbeider en invitasjon som Maj-Britt sender ut sammen med påmelding til velets medlemmer via StyreWeb i løpet av uke 35.
Når fristen for påmelding er ute, kan vi sende invitasjoner til folk med tilknytning, men som ikke bor på Svestad lenger.

Boka: Svein Beksrud leverer bilder og annet innhold. Trine Benjaminsen jobber med layout og Tor Fagerland er redaktør. De har travelt, men skal gjøre alt de kan for at boka blir klar til jubileet. De skal presentere et førsteutkast for styret på neste styremøte den 8.september kl 18.30.
Det ble foreslått at boka gis som gave til de som deltar på festen. Dette ble ikke landet helt og må bestemmes på neste styremøte. Vi bestemte å bestille 300 eksemplarer.

Tor Vidar ser på økonomien og setter opp et budsjett. Vi regner med å sette av ca 10000 til pynting mm. Med tilskudd til mat og vin kommer velet til å bruke ca 30.000.





